《答刘克猷子壮》
明代·顾景星

七稔吴阊别，风尘望杳茫。飞腾何迅速，仿佛料行藏。

故友多林壑，高名独庙廊。余书石作室，君草玉为堂。

几緉思还著，双鱼寄莫忘。寻仙终五岳，志士各津梁。

作者简介：（1621—1687）明末清初湖北蕲州人，字黄公，号赤方。明贡生。康熙十八年，荐举博学鸿词科，以病辞。记诵淹博，著述甚富。有《白茅堂集》、《读书集论》、《贉池录》等。
沧海遗珠